Klaudijus Driskius

Klaudijus Driskius (1959 m. gegužės 29 d. Ažubrasčio vienkiemyje, Rokiškio rajonas) – Lietuvos fotografas, žurnalistas.

 Biografija 
1982 m. baigė žurnalistiką Vilniaus universitete, po to metus dirbo Lietuvos fotomenininkų sąjungoje. 1983–1999 m. dirbo žurnale „Švyturys“,  nuo 2004 m. – laikraštyje „Valstiečių laikraštis“. 1977–1997 m. Vilniaus universiteto kraštotyrininkų ramuvos narys, ramuva.lt kraštotyros ekspedicijų dalyvis. 1995–2009 m. dirbo mokslinėse menotyros ekspedicijose Lietuvoje, Latvijoje, Lenkijoje, Baltarusijoje, Ukrainoje.

 Kūryba 
Nuo 1978 m. pradėjo kurti meninę fotografiją. Nuo 1980 m. dalyvauja fotografijos parodose; individualios parodos: Vilnius – 1980–1981 m., 1993 m., Stokholmas – 1991 m., Kopenhaga – 1995 m., Portlendas – 1996 m. Kūrybai būdinga socialinė tematika.

 Svarbiausios serijos 
 Rasos šventė prie Sartų ežero, 1981–1992 m.
 Vestuvių papročiai, 1986–1991 m.
 Lietuvių kalendorinės šventės, nuo 1980 m.
 Lietuvos žmonės, nuo 1982 m.

 Fotoalbumai 
 Lietuvos kelias, 1993 m.
 Lietuva – Marijos žemė, 1993 m.
 Procesijų altorėliai Lietuvoje, 1998 m.
 Vilniaus Kalvarijos, 2002 m.
 Automobilis Lietuvoje: 1918–1940 metai, su L. Suslavičiumi, 2005 m.
 Arti Sartų, sudarė Vytautas Ališauskas, 2007 m.
 Lietuvos skulptūra iki XVII a. vid., su bendraaut., 2007 m.
 Išėjusiems atminti. Laidosena ir kapų ženklinimas LDK XVI–XVIII a., 2009 m.

 Šaltiniai 

Kategorija:Lietuvos žurnalistai
Kategorija:Lietuvos fotografai
Kategorija:Lietuvos kraštotyrininkai